Nyota Nyeusi ya Afrika

Nyota Nyeusi ya Afrika ni nyota nyeusi yenye ncha tano (★) inayowakilisha Afrika kwa ujumla na Ghana kwa namna ya pekee. Black Star Line, iliyoundwa mnamo mwaka 1919 na Marcus Garvey kama sehemu ya harakati ya kurejea Afrika, ilichukua jina lake kwa kulinganisha na White Star Line, ikabadilisha rangi kutoka nyeupe kwenda nyeusi ili kuashiria umiliki wa watu weusi badala ya watu weupe. Nyota nyeusi ikawa alama ya Uafrika na upinzani dhidi ya ukoloni. Ikitajwa kama "Nyota ya Mwongozo ya Uhuru wa Afrika", nyota hiyo nyeusi ilitumika mnamo mwaka 1957 na Theodosia Okoh katika usanifu wa Bendera ya Ghana.

 Ghana 
Waghana wameanza kuichukulia Nyota Nyeusi kama alama mahsusi ya Ghana badala ya Afrika kwa ujumla. Mbali na kuwa kwenye bendera, nyota hiyo pia inaonekana kwenye nembo ya taifa; kwenye Lango la Nyota Nyeusi lililoko katika Uwanja wa Nyota katika mji mkuu, Accra; na kwenye Kiti cha Taifa ndani ya Bunge, ambacho Rais hukikalia wakati wa hafla rasmi. Timu ya taifa ya soka ya Ghana huitwa kwa jina la utani "Nyota Nyeusi". Bendera ya meli ya kampuni ya zamani ya usafirishaji wa taifa la Ghana, Black Star Line, pia ilikuwa na nyota hiyo.

 Marejeo 

Jamii:AWC Zanzibar
Jamii:Afrika
Jamii:Nyota
Jamii:Ghana